Ringsaker Arbeiderparti - utkast 2.10-18

Partiprogram 2019-2023

**Forord**

**(ordfører og varaordfører skriver etter nominasjonen)**

Her skal det inn x antall strekpunkter som spisser noe av vårt budskap og saker. Kom med innspill!

-

-

-

-

-

-

**-------------------------------**

**Liste med alle kandidater.**

**Bilde, navn, yrke, alder og bosted**

**Sammen bygger vi fremtidens Ringsaker**

Vi i Arbeiderpartiet bygger vår politikk på verdiene frihet, likhet og solidaritet. Vårt mål er at folk skal kunne leve trygge og meningsfulle liv. Vi skal derfor bygge sterke felleskap. Gjennom gode politiske løsninger legger vi til rette for et samfunn som utjevner sosiale forskjeller og gir frihet til alle. I Ringsaker skal alle, i bygd og by ha muligheten til å skape seg et godt liv.

Ringsaker Arbeiderparti ønsker å bidra til at Ringsaker er en kommune folk har lyst til å reise til og en kommune mange ønsker å bosette seg i. En offensiv, fremoverlent, spennende og effektiv kommune. En kommune med god økonomistyring, som gir innbyggerne gode velferdstjenester. En kommune som både alene og sammen med gode samarbeidspartnere bidrar til positiv samfunnsutvikling.

Gjennom en aktiv samfunnsutviklingsstrategi skal Ringsaker sikres videre vekst og bærekraftig utvikling. Inntektene til Ringsaker fra staten er for lave, derfor er vekst og utviklingsstrategien viktig å holde på og videreutvikle. Ved å jobbe aktivt for å sikre god befolkningsvekst gis vi mulighet til å videreutvikle lokalsamfunnet og tjenestene i kommunen vår. Vi har også valgt å ha eiendomsskatt for å sikre investeringer i både velferdstjenester og viktige samfunnsutviklingstiltak. Ved at vi alle bidrar over den lokale skatteseddelen så gis alle bedre muligheter, opplevelser og tjenester.

**Demokrati og deltakelse «Bli med og ta ansvar»**

Ringsaker skal være kommunen der innbyggerne i bygd og by, næringslivet og frivillige lag og foreninger får delta aktivt for å utvikle kommunen videre**.** En aktiv og deltakende befolkning er grunnlaget for et godt og levende folkestyre. Vi skal styre kommunen med romslighet og med tillit til administrasjonen. Som politikere skal vi ha god rolleforståelse og gjennom vårt politiske arbeid skal vi sette gode rammer som bidrar til ønsket kvalitet og spennende utvikling av kommunen. Vi skal sikre gode og åpne prosesser i utviklingen av kommunen vår.

Sammen med de andre partiene tar vi ansvar for å styrke lokaldemokratiet. Vi skal alle bidra til et politisk klima der det å drive med politikk er givende og at debatt og meningsbrytinger tas på̊ en ryddig og konstruktiv måte.

Ringsaker AP vil

* sikre deltakelse og inkludering av lokalbefolkningen i politisk og frivillig arbeid gjennom gode møteplasser, sosiale medier og selvsagt våre aktive lokale arbeiderlag.
* skape arenaer for innflytelse og deltakelse for innbyggerne blant annet gjennom godt tilrettelagte møter og høringer i aktuelle saker.
* ha et godt samarbeid med pressen.
* ha tillit til og godt samarbeid med kommunenes administrasjon.
* digitalisere tjenester og kontakt med innbyggerne der det er hensiktsmessig og nødvendig.
* at saksframlegg for kommunale organ skal ha et forståelig språk og være lett tilgjengelig for alle.
* at Demokrati skal være et fokusområde i våre barnehager og skoler.

Verdiskaping «Skape og dele» Vi må skape for å ha noe å dele. Finansiering av framtidas velferd betinger positiv utvikling i kommunen. Vårt lokale og regionale næringsliv er av de viktigste drivkreftene for dette. Gjennom god planlegging og godt samarbeid vil vi videreutvikle næringslivet i hele kommunen og i regionen. Ringsaker kommune er og skal være en næringsvennlig kommune med kort avstand mellom næringsaktører og kommuneledelse.

Vi skal fortsatt sikre et mangfoldig utvalg av næringstomter til konkurransedyktige priser i hele kommunen.

En god og helhetlig sentrumsutvikling er en viktig del av dette. Gode møteplasser og et funksjonelt og trivelig sentrum er viktig for å sikre handel og arbeidsplasser.

Norsk landbruk og næringsmiddelindustri er gjensidig avhengige av hverandre. Vi har et aktivt landbruk over hele Ringsaker som leverer råvarer av høy kvalitet. Dette må stimuleres videre. Vi er for et mangfold i landbruksnæringen og vi vil som kommune bidra til dette. Det må legges til rette for kortreist mat, småskalaprodusenter og andre tilleggsnæringer i landbruket. Gjennom en god markedsføring av matkommunen og aktivt samarbeid med bønder og resten av primærnæringen skal kommunen utvikle matkommunekonseptet videre.

Ringsaker kommune skal aktivt jobbe imot useriøsitet og sosial dumping gjennom tydelige innkjøpskrav og gode rutiner for oppfølging av leverandører. Vi skal være tydelige på forventninger om et seriøst arbeidsliv i hele kommunen. Ringsaker kommune vil i aktivt samarbeid med næringslivet og fylkeskommunen bidra til å øke antall lærlinger i offentlige og private virksomheter slik at vi dekker de behov vi har i arbeidslivet vårt.

Vi vil jobbe aktivt for at alle som vil ha det får tilgang til høyhastighets bredbånd. Dette er viktig for både næringslivet og innbyggerne våre.

Ringsaker AP vil

* bidra til et sterkt fokus på̊ et aktivt jord- og skogbruk i hele kommunen.
* at når matjord bygges ned skal det gjennom reguleringsplanarbeidet komme fram hva matjordressursen skal benyttes til. Primært ønskes at det brukes til nydyrking.
* at kommunen skal være en positiv tilrettelegger og aktør som gjennom samarbeid med industrien sikrer videre utvikling av disse viktige arbeidsplassene.
* jobbe frem ulike gode tiltak for å synliggjøre alle våre aktører som kan tilby ”kortreiste produkter”.
* videreutvikle mulighetene Ringsaker Vekst gir og utnytte virkemiddelapparatet i det kommunale næringsfondet.
* sikre et mangfoldig og godt utvalg av næringstomter til en konkurransedyktig pris.
* tilrettelegge godt for gründere.
* skape gode møteplasser for næringslivet.
* ha tett samarbeid med handelsstanden, gårdeiere og andre aktører om utvikling av Ringsaker som handelssted og spennende møteplass.
* ha en kommune som tar en aktiv rolle som innkjøper og stiller krav om miljø, arbeidstakeres rettigheter og bruk av lærlinger i sine innkjøp.
* at kommunen skal være aktiv i markedsføringen av kommunen.
* fortsette en videreutvikling av Ringsaker som en attraktiv turistdestinasjon.
* utvikle et reiselivssamarbeid med flere aktører i Innlandet.
* jobbe for trebru over Mjøsa og nytt sykehus i tre.
* prioritere mer penger til vedlikehold av våre kommunale veier.
* jobbe aktivt med neste rullering av NTP. Fokus på Intercity til Lillehammer innen 2034, mer gods på bane, mer fokus på fylkesveier, gang og sykkelveier og jobbe for ny bru fra Tingnes til Helgøya.

Ringsaker – et bærekraftig samfunn

Norge skal være et foregangsland i klimaarbeidet. Klimaendringene rammer de fattige hardest, men ingen land er skånet for endringer i klimaet. Det er nødvendig med en felles internasjonal innsats for å redusere utslippet av klimagasser.

En tredjedel av de nasjonale utslippsreduksjonene tas gjennom virkemidler kommunene rår over. Det krever samfunnsendring og god samfunnsplanlegging Vi må derfor tenke bærekraft i alt vi gjør. Kommuneplanens arealdel ble vedtatt i 2015, den arealbruk som ble vedtatt der er godt lokalt og regionalt forankret og gjelder i den kommunestyreperioden vi går inn i. Stortinget har vedtatt en strengere praksis rundt jordvern. Dette må vi følge opp og det skal være en meget restriktiv holdning når det gjelder omdisponering av dyrket mark som ikke allerede er planavklart i gjeldende arealplan.

Gjennom planarbeidet i kommuneplanens samfunnsdel og i arbeidet med klima og energi plan må kommunens målsettinger og handlingsplaner for å sikre et enda mer bærekraftig Ringsaker kommer tydelig frem.

Ringsaker AP vil

* ha gode avfall- og resirkuleringsordninger og helhetlig planlegging av avfallshandteringen. Større fokus på gjenbruk!
* stimulere til redusert bruk av plastembalasje.
* Jobbe aktivt mot matsvinn. Oppfordre flere aktører til å bruk ordninger som bla: «Too good to go».
* bidra til at alle kunstgressbaner har ordninger som sikrer at gummigranulat håndteres bedre og ikke kommer på avveie.
* stille krav om energieffektive nybygg, og samtidig å legge til rette for at flere fullfører klimatiltak i eksisterende bygg.
* at det offentlige bør gå foran som gode eksempler ved blant annet å ta i bruk fornybar energi. Dette både i form av fjernvarme og varmepumper, men også̊ ved å prøve ut ny teknologi som solceller.
* at i alle kommunale byggeprosesser skal tre som byggemateriale vurderes nøye. Vurderingen skal synliggjøres i saken og legges frem til politisk behandling.
* ha som mål å videreutvikle og fortette sentrumsområdene våre og dermed skape gode byrom.
* arbeide for bedre koordinering mellom buss og tog.
* ha fokus på tilrettelagte kollektive løsninger både for bygd og by.
* få på plass flere ladestasjoner for El-biler.
* stimulere til økt sykkelbruk ved blant annet å videreutvikle gang- og sykkelnettet i byene og rundt skolene våre.
* få på plass flere parkeringsplasser og en helhetlig parkeringsstrategi for Moelv og Brumunddal.
* få på plass ordning med sykkelutlån i tilknytning til togstasjonene og byene våre.

**Barnehage**

Barna skal sikres en trygg og god oppvekst. Vi har og skal ha barnehageplass med god kvalitet til alle. Vi skal ha et barnehagetilbud med et forsvarlig og godt pedagogisk opplegg med stort fokus på lek. Barnehagens rolle som en viktig aktør i det livslange læringsløpet skal synliggjøres og arbeides videre med. Med reflekterte og tilstedeværende voksne, som gir god omsorg og gode lærings- og utviklingsmuligheter. Vårt gode barnehagetilbud sikres bla ved å ha nok plasser, gode lokaler og dyktige ansatte i heltidsstillinger. Vi velger å overoppfylle den statlig vedtatte bemanningsnormen, dette for å sikre forsvarlig kvalitet. Barnehagetilbudet i Ringsaker skal i årene som kommer sikres og videreutvikles i en god miks av private og kommunale barnehager. Alle barnehagene i Ringsaker skal ivareta både barnets og foresattes rettigheter og behov, og sikre de ansatte gode arbeidsvilkår uavhengig av om de jobber i kommunal eller privat barnehage.

Ringsaker AP vil

* ha barnehager med god kvalitet, med tett og godt samarbeid med barnas foresatte.
* satse på kompetanseheving blant barnehagenes ansatte.
* opprettholde full barnehagedekning. Utbygging vurderes i henold til søkertall i hver enkelt ungdomskolekrets.
* igangsette et utviklingsarbeid som sikrer sunn og god mat i barnehagene.
* legge til rette for større fleksibilitet i åpningstidene i barnehagene.
* ha økt fokus på psykisk helse også i barnehagene.
* videreutvikle opplegget med «åpen barnehage».

**Fellesskolen**

Vi i Arbeiderpartiet tror på fellesskolen. Alle barn skal ha lik rett til utdanning uansett sosial bakgrunn. For oss er det viktig at foreldrene er trygge på at deres barn får den beste undervisningen i den offentlige skolen. Fellesskolen skal gi tilpasset opplæring til alle elever. Både elever som trenger ekstra utfordringer og elever som trenger ekstra oppfølging, skal oppleve at skolen gir dem det de har behov for. Vi skal sørge for at elever som ikke har nådd forventet kompetanse i de grunnleggende ferdighetene, umiddelbart får ekstra tilrettelagt oppfølging gjennom et «lese- skrive-regne-løfte».

Ringsaker AP vil

* være en aktiv skoleeier som har et stort fokus på både det faglige og sosiale innholdet i skolen.
* i perioden prioritere og planlegge de neste utbyggingsprosjektene, særlig fokus på ungdomsskolene.
* prøve ut nye tiltak i skolene våre og vil oppfordre til gode utviklingsprosjekter for å videreutvikle Ringsakerskolen: -Helhetlig skoledag med ny organisering mellom skole-SFO.

 -Leksefri skole.

 -Innføre ett enkelt og sunt måltid.

* tilrettelegge for god og riktig bruk av ny teknologi og nye undervisningsformer.
* vurdere om svømmeundervisningen må styrkes.
* prioritere videre- og etterutdanning av ansatte.
* jobbe for en videre styrking av skolehelsetjenesten.
* ha økt fokus på psykisk helse i hele utdanningsløpet.
* ha flere ansatte med sosialkompetanse inn i skolen.
* sørge for en god rådgivningstjeneste på̊ ungdomstrinnet.
* ha skoler med nulltoleranse når det gjelder mobbing. Alle rutiner skal gjennomgås og være utarbeidet i samarbeid skole-hjem. Alle tilknyttet skolen skal ha fokus på helhetlig og grundig arbeid for å hindre mobbing.
* godt samarbeid med fylkeskommunen for å sikre trygg skolevei.

**Ungdom**

For Ringsaker Arbeiderparti er det viktig å kunne tilby ungdommen gode og spennende møteplasser basert på ungdommens behov og egne ønsker. Vi vil ha tydelige voksne tilstede med ungdommen. Det er viktig og samarbeide bla med politiet sikre våre unge en trygg og god ungdomstid. I Ringsaker skal vi jobbe forebyggende og sette inn gode tiltak tidlig. Det skal settes særlig fokus på ungdomsmedvirkning og psykisk helse i årene som kommer.

Ringsaker AP vil

* at det skal utarbeides en egen ungdomsplan for å få en helhetlig gjennomgang og ny prioritering av viktige tiltak og tilbud til ungdom. Dette skal gjøres i tett samarbeid med ungdommen.
* videreutvikle fritidsklubbene våre slik at flere ungdommer tar tilbudet i bruk.
* videreutvikle SLT ordningen (Samordning av lokale kriminalitetsforebyggende tiltak), i nært samarbeid med politiet.
* forsterke og synliggjøre ungdomskontaktens viktige rolle.
* få på plass en ordning der 16 og 17 åringer kan søke sommerjobb i kommunen vår.
* øke antall lærlinger hvert år i perioden. Det langsiktige målet er 1 lærling pr. 500 innbyggere.
* Beholde og videreutvikle tilbudet «På glatta».
* sammen med frivillige utvikle, en «mekke og møteplass» for motorinteressert ungdom.

Frivillighet og kultur

I Ringsaker har vi et godt og aktivt kulturliv. Frivilligheten er en sterk og framtredende del av dette. Et nært og godt samarbeid mellom kommunen og frivilligheten er en viktig og prioritert oppgave for Arbeiderpartiet. En viktig del av arbeidet fremover er å igangsette tiltak vedtatt i frivillighetsplanen.

Gjennom frivillig arbeid skapes møteplasser for folk fra alle lag av samfunnet, vi utvikler fellesskap og lærer av hverandre. Lokalt kulturliv og lokale idrettslag og organisasjoner bidrar i tillegg til integrering og utjevning av sosiale forskjeller.

Ringsaker AP vil

* stimulere til frivillig samfunnsbyggende arbeid og legge til rette for et kommunalt samarbeid med frivillig sektor.
* ha tett samarbeid med kulturrådet og idrettsrådet
* at foreldrenes økonomi ikke skal være til hinder for barns deltakelse i fritidsaktiviteter. Herunder tilrettelegge for utstyrslåneordninger og annen økonomisk støtte for å sikre at alle barn kan delta. Her må det sees på ordninger i samarbeid med aktørene som tilbyr aktiviteten.
* jobbe for mer ressurser som sikrer et bredt og allsidig kulturskoletilbud.
* sikre at natur og idrettsanlegg er tilgjengelige for alle.
* bidra til tiltak slik at naturen kan benyttes i fellesskap og på tvers av fritidsinteresser.
* ha tilrettelagte turområder i hele kommunen og økt fokus på sunn livsstil.
* fullføre utviklingen av Mjøsparken. Deretter vurdere prosjekt i Moelvområdet.
* videreutvikle samarbeidet med «VilMer» og sikre at alle våre institusjoner bruker opplegget.
* Videreføre og viderutvikle kommunens satsning på gratisarrangementer. Dette sikrer at alle har mulighet til å delta.
* fortsette utviklingen av Prøysenhuset.
* legge mye bedre til rette slik at kor, korps, teatergrupper og andre type foreninger som driver frivillig arbeid får tilgang til hensiktsmessige lokaler. Vurdere både eksisterende og nye lokaler.
* ha samarbeid med velforeningene i fjellet for å sikre gode folkehelsetiltak som kommer alle til gode.
* at det lages et opplegg slik at innbyggerne blir bedre kjent med kommunens mange kulturminner.
* gi støtte til ulike kulturarrangementer som gir innbyggerne våre gode opplevelser.
* at det settes av penger til kunst i kommunale byggeprosesser.

Helse og omsorg

Helse- og omsorgstjenestene våre skal forebygge, behandle og tilrettelegge for den enkelte som bor og oppholder seg i kommunen. Tjenestene som gis skal fremme sosial trygghet, bedre levekårene for de vanskeligstilte, bidra til likeverd og likestilling, og forbygge sosiale problemer. Vi ønsker å ha stort fokus på forebygging, motivasjon og mestring, jamfør vedtatt overordnet strategisk plan for helse- og omsorgstjenesten i Ringsaker. Det er viktig å sikre et likeverdig tjenestetilbud med god kvalitet. Det vi vedtar må være forankret i overordnet plan og skal sikre et helhetlig omsorgstilbud med sykehjemsplasser, omsorgsboliger, gode hjemmetjenester og tett samarbeid med pårørende og frivilligheten.

Vi sier tydelig NEI til konkurranseutsetting av pleie og omsorg, renhold og matproduksjon!

Det er viktig og nødvendig at vi videreutvikler tjenestene våre i samarbeid med de ansatte og deltar i utviklingsarbeid som bla Helse INN. Ringsaker Arbeiderparti er opptatt av at vi gjennom et solid offentlig tilbud skal sikre at alle som har behov for tjenester skal få det, uavhengig av hvem man er eller hvor i kommunen man bor.

Ringsaker AP vil

* bidra aktivt for å få etablert et nytt hovedsykehus ved Mjøsbrua, i Moelv.
* bygge nytt sykehjem i Moelv.
* bygge flere omsorgsboliger og tilrettelagte leiligheter for ulike brukergrupper.
* få på plass nytt AO senter.
* prioritere nødvendig rehabilitering av bygninger der det er behov
* få på plass en mentorordning for nyutdannede sykepleiere i kommunen.
* tilrettelegge for etter- og videreutdanning for våre ansatte.
* sikre at alle som har behov får tilgang til trygghetsalarm.
* legge til rette slik at eldre kan bo i egne hjem så lenge som mulig.
* prøve ut og ta i bruk ny omsorgsteknologi både i private hjem, i omsorgsboliger og på institusjoner.
* prøve ut en ordning med familie-omsorgsråd. Når en trenger omsorg fra kommunen skal kommunen stille opp med nødvendig bistand, behandling og hjelp. Kommunen vil bistå til at det arrangeres et møte med venner og familie hvor det utarbeides en besøks- og hjelpeplan. Målet er å bidra til at sosial kontakt og omsorg sikres gjennom at venner og familie samarbeider enda tettere med hjelpeapparatet.
* utvikle et godt dagaktivitetstilbud til hjemmeboende demente.
* tilrettelegge gode aktivitets tilbud ved våre institusjoner, satse enda mer helhetlig i tett samarbeid med frivilligheten.
* videreutvikle det psykiske helsetilbudet i kommunen og legge til rette for økt fokus på kommunalt rusarbeid. Dette må gjøres i tett samarbeid med spesialisthelsetjenesten.
* sikre barnevernet tilstrekkelig med ressurser slik at de er i stand til å hjelpe de familier, barn og unge som trenger bistand.
* bidra slik at vi lykkes med ordningen med interkommunal barnevernsvakt.
* utarbeide en handlingsplan mot barnefattigdom.

**Boligsosialt arbeid**

Ringsaker Arbeiderparti vil ha politisk styring av boligpolitikken og bidra til gode og varierte boområde med rom for alle. Kommunen må fortsatt føre en offensiv tomtepolitikk, og bidra med regulering og tilrettelegging. Det er meget viktig med ett tett og godt samarbeid med Husbanken og utbyggere.

Det er viktig at det satses på bygging av rimelige boliger til ungdom og vanskeligstilte i boligmarkedet.

Ringsaker AP vil

* legge til rette for en miljøvennlig, variert og mangfoldig boligutbygging.
* ha en aktiv tomtepolitikk i kommunen.
* fortsette det tette samarbeidet med Husbanken for å sikre fokus på boligsosiale tiltak og som bidrar til Bolig for alle.
* øke rammen for Startlånsordningen.
* ha økt fokus på hensiktsmessige boliger og boformer blant de unge funksjonshemmede.
* ha boligprosjekter som sikrere førstegangskjøpere, småbarns familier og enslige gode boliger.
* legge til rette for små sentrumære boenheter/leiligheter.

Inkludering av flyktninger og innvandrere

Kommunens netto befolkningsvekst skyldes også arbeidsinnvandring og bosetting av flyktninger i kommunen. Mange av disse er mennesker med en annen kulturell bakgrunn enn vår. Kulturelt mangfold er en berikelse og styrke, men det kan også skape utfordringer. Vi må tilrettelegge for åpenhet og dialog. Alle nyankomne må få opplæring i norsk, og norsk kultur og levesett. Målet er at alle, uansett bakgrunn, skal ha like muligheter, rettigheter og plikter til å delta i samfunnet. Gjennom deltagelse i barnehage, skole, arbeid og i frivillige lag og foreninger så sikrer vi sammen bedre integrering.

Ringsaker AP vil

* ha en positiv grunnholdning til statens anmodninger om å ta imot flyktninger til kommunen.
* aktivt tilrettelegge for møteplasser, for eksempel for innvandrerkvinner, hvor de kan inkluderes i sitt nærmiljø, i samarbeid med frivillig sektor.
* støtte og stimulere frivillige organisasjoner og foreninger til å etablere gode integreringstiltak.
* støtte tiltak som gir økt kunnskap om flyktninger og innvandreres kultur, sosiale forhold og internasjonal solidaritet.
* støtte samhandlingsaktiviteter fra innvandrere/flyktninggrupper som fremmer kunnskap, solidaritet og samhandling i vår fargerike og flerkulturelle kommune.
* tilrettelegge slik at representanter fra ulike kulturer aktivt deltar i kommunale arrangementer både som utøvere og som publikum.
* at Mangfold og inkluderingsrådet/andre får et større ansvar for å ha et kommunalt arrangement i forbindelse med FN dagen.